
TE BUKA MUA A MOSE. 


PENE I. 


Te anga ra te Atua 1? te rangi, 
ma te enua; e kua anga oki i 
te apinya roarai 1 nga TA e ono 
ra. 


I “MUATANGANA ra, kua 
Panga iora te Atua i te rangi 
e te enua. 

2 Te vai utonga kore ua te enua, 
kare e marikonga; e te poiri oki ki 
rungao i te moana. Kua akakou- 
kou iora te ‘Vaerua o te Atua ki 
rungao i te kiriatai. 

3 “Kua tuatua iora te Atua, "Ri 
mārama; kua mārama iora. 4 A- 
kara akera te Atua i te mārama, 
e te meitaki ra: e kua akataka iora 
te Atua i te mārama e te poiri. 
5 E tapa iora te Atua i te mārama, 
7E ao; e tapa iora aia i te poiri, 
E po. E aiai iora, e ao akera, ko 
te rā tai ïa. 

6 Kua tuatua iora te Atua, ’ Ei 
reva i rotopu i te vai, e na te reira 
e vee i te vai e te vai. 7 Kua anga 
iora oki te Atua i taua reva ra, 
*vee atura i te vai i raro ake ì 
taua reva ra, ʻe te vai i rungao i 
taua reva ra; e koia tika atura. 
8 E tapa iora te Atua i taua reva 
ra, E rangi. E aiai iora, e ao a- 
kera, ko te rā rua ia. 

9 Kua tuatua iora te Atua, "Kia 
uipa te vai i raro ake i te rangi ki 
te ngai okotai, kia kitea te one 
marō; e koia tika atura. 10 Tapa 
iora te Atua i te one marō ra, E 
enua; e taua vai i uipa ra tapa iora 
aia, E tai: akara akera te Atu ŝ te 
reira, e te meitaki ra. 

11 Kua tuatua iora te Atua, ' Kia 
akatupu mai te enua i te nganga- 
ere, 6 te rakau rikiriki e ua, e te 
rakau mamaata "e ua ra, tei roto 
ia ratou uaorai to ratou ua, i to 
ratou tu, ki runga i te enua nei; e 
koia tika atura. 12 Kua akatupu 
akera oki te enua i te ngangaere, e 
te rakau rikiriki e ua, i to ratou 


tu, e te rakau mamaata e ua, tei 
roto ia ratou uaorai to ratou ua, i 
to ratou tu: akara akera te Atua 7 
te reira, e te meitaki ra. 13 E aiai 
iora, e ao akera, ko te rā toru ia. 

14. Kua tuatua iora te Atua, "Bi 
turama to roto i te reva i te rangi 
ra, ei akataka i te ao e te po; e ei 
akairo oki, e no te au ° tuatau, e no 
te au rā, e no te au mataiti: 15 E 
ei turama to roto i te reva i te 
rangi ra, ei akamārama i te enua 
nei; e koia tika atura. 16?’°Kua 
anga iora te Atua i nga turama 
mamaata e rua ra; ko te turama 
maata ra, ei tutara i te ao, fe te 
turama iti, ei tutara i te po; e te 
au "etu katoa. 17 E kua tuku iora 
te Atua i te reira ki roto i te reva 
i te rangi ra, ei akamārama i te 
enua nei; 18 'Ei tutara i te po e 
te ao, e ei akataka i te mārama © 
te poiri: akara akera te Atua 2 te 
reira, e te meitaki ra. 19 E aiai 
iora, e ao akera, ko te rā a ïa. 

20 Kua tuatua iora te Atua, Kia 
maata te au mea ora totoro aere ua 
ki raro i te moana, e te au manu 
kia rere ki runga-ake i te enua, ki 
roto i te reva i te rangi nei. 21 
‘Anga iora oki te Atua i te au ika 
mamaata ra, e te au mea ora katoa 
o te moana e totoro aere ua e 
magnanui, i to raton tu; e te au 
manu peau katoa i to ratou tu: 
akara akera te Atua 1 te reira, 6 
te meitaki ra. 22 E kua akameitaki 
atura te Atua ia ratou, na ko 
atura, “Kia anau, e kia maata, e kia 
ki te moana ra o te tai ia kotou; e 
kia maata oki te manu ki rungao i 
te enua nei. 23 E aiai iora, e ao 
akera, ko te rā rima ïa. 

24 Kua tuatua iora te Atua, Kia 
akatupu mai te enua i te au mea 
ora i to ratou tu, te au puaka, e te 
au mea totoro, e te au manu vaevae 
ā o te enua i to ratou tu; e koia tika 
atura. 25 Anga iora oki te Atua i 
te au manu vaevae ā o te enua ito 

ratoun tu, e te au puaka i to ratou 
tu, ete au mea totoro katoa ki raro 
i te onc i to ratou tu: akara akera 
te Atua i te reira, o te meitaki ra. 

26 Kua tuatua iora te Atua, "E 
anga tatou i te tangata i to ta- 
tou uaorai tu, kia aite ki to tatou 
uaorai tu: e kia mana ratou ki 
rungao i te au ika o te tai, ”e ki 
rungao i te au manu o te reva, eki 
rungao i te au puaka, e ki rungao 
i te enua katoa nei, e ki rungao i 
te au mea totoro katoa ra, e totoro 
aere uai te enua nei, 27 Kua anga 
iora oki te Atua i te tangata į tona 
uaorai tu; i anga aia iaia ’i te tu o 
te Atua ra; i anga aia ia raua “ko 
te tane e te vaine. 28 E kua aka- 
meitaki atura te Atua ia raua, e 
kua tuatua maira te Atua kia raua, 
> Kia anau korua, e kia maata roa, 
e e akaki i te enua nei, e e akavi; 
e kia mana korua ki rungao i te au 
ika o te tai, e ki rungao i te au 
manu o te reva, e ki rungao i te au 
mea ora katoa e totoro aere ua 
ki rungao i te enua nei. 

29 Kua tuatua iora te Atua, I na, 
te oronga atu nei au na kotou, 
i te au rakau rikiriki katoa e ua ki 
runga i te enua katoa nei, e te au 
rakau mamaata ravarai e ua ra, tei 
roto iaia uaorai tona ua; "ei kai ïa 
na kotou. 30 “E na te au puaka ka- 
toa o te enua nei, e na te ʻau ma- 
nu katoa o te reva, e na te au mea 
ora katoa e totoro aere ua ki run- 
ga i te enua nei; na ratou te au 
rakau rikiriki mata ravarai ei kai; 
e koia tika atnra. 317 Akara akera 
te Atua i te au mea katoa tana i 
anga, e i na, te meitaki roa ra. E 
aiai iora, e 80 akera, ko te rā ono ïa. 


PENE II. 


Te Sabati mua. Te tuote Para- 
daiso. Kua angaia te vaine e 
te Atua ra. 


TI roa akera te rangi, e te enua 
e to reira katoa *ranuku. 

2 è Akaoti iora oki te Atuai tana 
angaanga i te rā itu ra, i tana Ì 
anga ra; e noo ua iora aia i te rā 
itu i tana katoa ra angaanga, i tana 
iangara. 3“E kua akamcitaki iora 
te Atuaite ra itu, c akatapu atura 
j te reira; no te mea i reira tona 
noo ua anga i tana katoa ra anga- 
auga, i ta te Atua i anga e i rave. 

4 “Ko te taatua teia o te rangi e 
te enua i to ratou anga angaia ra, i 
terā i anga ai to Atua ra ko lehova 
i te enua e terangi ra, 5 Kare oki 

te an."rakan katoa o te enna noi i 
rungao i te enua i reira, kare oki 
te au rakau rikiriki katoa o te enua 
nei i tupu; kare oki te Atua ra ko 
Iehova i akatopa mai i te ua ki 
rungao i te enua i reira, e kare oki 
re tangata ei tatanu i te one. 6 I 
pupun mai ana ra te kou no roto i te 
enmia, e akamauu katoatoaia iora te 
enua. 7 E kuaanga iora te Atua ra 
ko Iehova i te tangata i te *one- 
pueu 0 te enua nei, kua ‘akapuangi 
iora aia i te xo ora ki roto i tona 
“putaiu; riro akera 'te tangata ei 
tangata ora. 

8 Kua tanu oki te Atua ra ko 
Jehova i "te kainga i te pae ite 
"itinga o to rā i °Edone ra; e kua 
P tuku iora aia i te tangata i tana i 
anga ra ki reira. 9 Kua akatupu 
oki te Atua ra ko Iehova ite au 
frakau taurekareka katoa kia aka- 
ra, e tei meitaki ei kai, i taua one 
ra; e te "rakau o te ora i rotopu i 
taua kainga ra, e te ‘rakau e kite 
ei i te meitaki e te kino. 10 E kua 
tae maira tetai vai mei roto mai i 
Edene, e akamauu i taua kainga ra; 
eì reira atura te manga anga, © a 
atura manga. 11 Ko Pisona te in- 
goa o tetai; ko tei akapini i te ‘enua 
katoa ra o Havila, e auro to reira; 
12 E auro meitaki to te reira enua: 
ve poe oki to reira, e te toka sema. 
13 E te ingoa o te rua o te vai, ko 
Gihona ïa; ko tei akapini i te enua 
katoa o Kusa ra. 14 E te ingoa o 
te toru o te vai, ko “ Tigerisi ia; ko 
tei tae tika ki te pae i te itinga o 
te rā i Asura ra. E teoa o te vai 
ko Eupharati ia. 

15 E kua rave iora te Atua ra ko 
Iohova i lte tangata; "tuku iora 
iaja ki roto i taua kainga i Edene 
ra, oì tatanu, e ei tiaki. 16 E kua 
tuatua maira te Atua ra ko Iehova 
ki te tangata, na ko maira, E kai ua 
koe i to te au rakau katoa o te 
kainga nei: 17 ‘Kareka i to te ra- 
kau e kite ei i te meitaki e te kino, 
‘auraka koe e kai i to reira; i te rā 
e kai ei koe i to reira, "ka mate ïa 
koe. 

18 E kua tuatua iora te Atua ra 
ko Iehova, Kare ïa e meitaki kia 
uoo ua te tangata koia anake ra; 
‘e anga au i tetai tauturu tau nona 
ra. 19 Kua anga oki te Atua ra ko 
Iehova i te an puaka katoa ra o te 
enua nei i te fonc, e te au manu 
katoa o te reva; e kua ‘taki maiia 
ratou kia Adamu ra kia kitea tana 
ingoa e tapa; è ta Adamu ingoa e 
tapa i taua au mea ora katoa ra, ko 

tona ingoa rai ia, 20 I tapa ua rā 
Adamu i te ingoa no te au puaka 
katoa, e to te au manu katoa o te 
reva, © to te an manu vaevae 3 
katoa o te enua nei; kare roa ra o 
Adamu tauturu tau i kitea. 21 E 
kua akatopa iora te Atua ra ko 
lehova i te moe /tinainai ki runga 
ja Adamu, moe iora aia : kua rave 
iora aia i tetai kaokao nona, tnaka- 
pi iora i taua ngai ra ki te kiko; 
22 E taua kaokao o te tangata, ta 
te Atua ra ta Iehova i rave ra, 
anga iora ei vaine, e kna arataki 
maira aia iaia kia Adamu ra, 23 
E kua karanga iorā Adamu, I teia- 
nei *e ivi teia no toku nei ivi, e 
kiko oki no toku nei kiko: ka tua- 
tuaia gia e, E vaine, no te mea no 
iroto aia i te tane i te rauka anga 
mai. 24 *E akaruke ei te tangata 
i tona metua tane e tona metua 
vaine, ka piri atu ei ki tana vaine; 
e ka riro oki raua ei kopapa okotai, 
25 ' Te vai taaka ua rā Adamu, raua 
katoa ko te vaine, kare ra rana i 
akama. 


PENE III. 
Kua pikikaaia te vaine e te ovi 
ra, e te kai ra aia i te kai raui 
ra. 


‘PAKARI maata to’te ovii 

to te au manu katoa o te enua, 
i ta te Atua ra ta Iehova i angara; 
e kna tuatua maira aia ki te vaine, 
Koia ia, kua tuatua mai te Atua e, 
Auraka korua e kai i to te au rakau 
katoa o te kainga nei? 2 E kua ka- 
ranga atura te vaine ki taua ovi ra, 
E kai maua i to te au rakan o te 
kainga nei; 3 “Mari ra o to taua 
rakau i rotopu i te kainga nei, kua 
tuatua mai ïa te Atua e, Auraka 
korua e kai i to reira, auraka oki 
korua e arapaki atu, ka mato aca 
korua. 4 “Kua tuatua maira taua 
ovi ra ki te vaine, Kare rava korua 
e mate: 5 Kua kite oki te Atua e, i 
te rà e kai ei korua i to reira, ‘ka 
puera ïa to korua mata, e ka riro 
korua mei te Atua ra te tu, i te 
kite i te meitaki e te kino. 6 E 
kite akera te vaine e rakau meitaki 
ei kai, e te taurekareka no te mata, 
e te rakau anoano oki kia rauka te 
kite; kua rave iora aia i te kai no 
rungao ra, “kai iora, apai atura oki 
ki tana tane, e "kua kai katoa iora 
oki aia. 

7 * Puera akera to raua mata, ‘ki- 
te akera raua e, te vai taaka ua ra 
raua; kua tui iora raua i te rau 
suke, ei pareu no raua. 8*Akarongo 

akera raua i te rco o te Atua ra o 
Iehova, iaia i aaere i roto i te kaing- 
a i te maru aiai ra: e kua 'pipini 
iorā Adamu raua ko te vaine i te 
aroaro o te Atua ra o Iehova, i roto 
i te vaorakau o te kainga ra. 9 Kua 
kapiki maira te Atua ra ko Iehova 
kia Adamu, na ko maira kiaia, Tei- 
ea koe? 10 Kua karanga atura 
aia, Akarongo akera an i to reo i 
roto i te kainga nei, "c mataku 
akera au, ko au i vai taaka ua; e 
kua pipini akenei au. 11 Kua tua- 
tua maira aia, Naai koe i akakite e 
te vai taaka ua ra koe? Kua kai 
ainei koe i to te rakau, taku i ka- 
ranga atu kia koe e, auraka e kai? 
12 Kua karanga atura te tangata, 
. Na te vaine taau i o mai ei tokorua 
noku ra, i oronga mai i to taun ra- 
kau kiaku ra, kai iora au. 13 Kua 
tuatua maira te Atua ra ko Iehova 
ki te vaine ra, Eaa koo i akapera’i? 
Kua karanga atura te vaino ra, *I 
pikikaa mai te ovi iaku, kai iora au. 
14 ” Kua tuatua maira te Atua ra 
ko Ichova ki taua ovi ra, Kia maata 
roa toou taumaa i to te au puaka 
katoa, e te au manu taae katoa o te 
enua nei, ko koe i akapera ra; ei 
raro to kopu totoro ua'i koe, ka kai 
oki koei te fone-pueu, e ope roa ake 
toou puke rā i te ora anga na. 15 
Ka tuku oki au i te ke ia korua ko 
te vaine, e "to uanga ’e tona uanga ; 
nana e 'akaparuparu i to mimiti, 6 
naau e akaparuparu i tona pooavae. 
16 Kua tuatua maira aia kitevaine, 
E akamaata au i toou mamae tama- 
riki ra; e ka anau mai taau tamariki 
“ma te mamae; *e ka kauraro koe 
ki taau tane, e”ei runga ake aia ia 
koe. 17 Kua tuatua maira aia kia 
Adamu, "No te mea kua akarongo 
koe i te reo o taau vaine na, *e kua 
kai i to te rakau, 'i taku i karanga 
atu kia koe, i te na ko anga e, Au- 
raka koe e kai i to reira: “kia kino 
te enua ia koe; e kai koe i to te 
reira “ma te aue, e ope roa ake toou 
puke ră i te ora angana. 18 E ka 
tupuia ïa e tọ ‘rakau taratara e te 
tataramoa; e ka kai koe ite rakau 
rikiriki o to enua nei; 19 E kai koe 
i taau kai "ma te pata i te ou ki 
runga i to rae, e oki ua atu koe ki 
raro i te once; no reira mai oki koc: 
*e one-pneu oki koe, ‘e ka riro aka- 
ou rai koe ei one-pueu, 

20 Kua tapa iorā Adamn i to ta- 
na vaine ra ingoa, ko "Eva; no te 
mea, ko to metua vaine aia no te 
tangata ravarai. 21 E kua anga 
iora te Atua ra ko lehova, i te ka- 

e kua akakakau maira ia raua. 

22 E kua tuatua iora te Atua ra 
ko Iehova, "I na, te tangata nei, 
kua riro aia mei tetai o tatou nei, i 
te kite i te meitaki e te kino; e 
tenana, ko te akatika aea aia i tona 
rima, 'e rave katoa i te kaii runga 
i te rakau o te ora ra, kai iora, kia 
ora aia e tuatau ua atu; 23 Kua tu- 
aru atura te Atua ra ko Iehova iaia 
ki vao i taua kainga i Edene ra, “e 
tanu i te one no reira oki aia ra. 
24 Kua tuaru atura aia i te tangata 
ki vao; kua tuku iora aia i te au 
Kerubi, ma te koke mura <i te 
koraparapa ua anga, 'i te pae i.te 
itinga o te rā i taua kainga i Edene 
ra, ei tiaki i te ara i te rakau o te 
ora ra. 

